Institut za oceanografiju i ribarstvo

17. prosinca 2021.

**Obrazloženje financijskog plana za 2022. godinu**

**Uvod**

Institut za oceanografiju i ribarstvo (IOR) je znanstveno-istraživačka institucija koja se bavi istraživanjem mora uključujući oceanografska i ribarstvena istraživanja. Primarna zadaća Instituta su temeljna znanstvena istraživanja, kroz znanstvene projekte financirane uglavnom od strane Hrvatske zaklade za znanost (HRZZ). Značajan dio ovih istraživanja usmjeren je na razumijevanje funkcioniranja morskog ekosustava što je osnova za kreiranje mjera za zaštitu Jadrana i njegovih bioloških bogatstava, s ciljem održivog iskorištavanja.

Pored nacionalnih projekata u Institutu se provode i brojni projekti financirani od strane Europske komisije ili različitih privrednih subjekata. Pored toga provodimo i monitoring biodiverziteta populacija i stanja zaliha morskih organizama, kartiranja biotopa, određivanje početnog stanja okoliša te razne studije utjecaja na okoliš. Podaci koje je Institut prikupio dugogodišnjim radom znanstvenika kroz dugoročna istraživanja i nizove fizikalnih, kemijskih i bioloških podataka predstavljaju značajnu pomoć i podlogu u provedbi europskih direktiva usmjerenih na upravljanje i zaštitu površinskih voda i marinskog okoliša (ODMS, ODV).

Temeljna i primjenjena znanstvena istraživanja koja provodi IOR odvijaju se kroz rad osam znanstvenih laboratorija kao i kroz rad službi podrške. Terenski dio istraživanja obavlja se pomoću znanstveno istraživačkog broda BIOS DVA i brodice NAVICULA, proizvođača Calafuria Italia.

Trenutno se u Institututu provodi više od 40 znanstvenih i stručnih projekata financiranih iz nacionalnih i europskih sredstava (Tablica 1)

*Tablica 1. Broj projekata koji se trenutno provodi u Institutu i izvori financiranja*

|  |  |  |  |
| --- | --- | --- | --- |
| **Znanstveni projekti** | | **Stručni projekti** | |
| Broj projekata | Izvor financiranja | Broj projekata | Izvor financiranja |
| 11 | Hrvatska zaklada za znanost (HRZZ) | 2 | Ministarstvo gospodarstva i održivog razvoja (MINGOR) |
| 14 | Intereg program | 3 | Ministarstvo poljoprivrede |
| 2 | The Directorate-General for Environment (DG ENV) | 1 | Hrvatske vode |
| 1 | Obzor | 1 | Operativni program za pomorstvo i ribarstvo |
| 1 | European Center for Medium range Weather Forecasting (ECMWF) | 2 | The Executive Agency for Small and Medium-sized Enterprises (EASME) |
| 1 | Partnerstva između znanstvenika i ribara |  |  |
| 1 | Ministarstvo poljoprivrede |  |  |
| 1 | Ministartvo znanosti i obrazovanja, strukturni fondovi |  |  |

Trenutačno je u Institutu zaposleno 136 djelatnika od čega su 72 djelatnika financirana iz proračunskih sredstava, 10 zaposlenika na radnom mjestu asistenta, financira Hrvatska zaklada za znanost dok su 54 djelatnika financirana iz vlastitih prihoda IOR-a. Ukupno je zaposleno 56 znanstvenih djelatnika od čega je 18 mladih znanstvenika odnosno doktoranda i poslijedoktoranda.

Financijski plan temelji se na financijskom planu znanstvenih i stručnih projekata, planu programskog financiranja i programu rada i vođenja Instituta s ciljem održavanje visoke razine znanstvene produktivnosti i povećanja kvalitete publikacija, jačanja veza s gospodarstvom i jačanja prepoznatljivosti Instituta.

**Obrazloženje financijskog plana**

U financijskom planu za 2022. godinu planiran je prihod od 61. 000 000,00 kn što je za 2 % više u odnosu na prošlu godinu. Razlog tome je očekivani porast plaća tijekom slijedeće godine. Ukupni izdaci planirani za 2022. godinu su 22% veći u odnosu na prethodnu godinu i iznose 65.565 000,00 kn. Razlog tome je prijenos sredstava iz prethodne godine za nabavu kapitalne opreme koja se zbog kompleksnih javnih nabava nije realizirala.

S obzirom na izvore financiranja planirani porast prihoda u 2022. godini zbog očekivanog porasta plaća je u kategoriji prihoda iz proračuna.

|  |  |  |  |
| --- | --- | --- | --- |
| Izvor financiranja | 2021. | Plan za 2022. | indeks |
| Prihod iz proračuna | 21 960 000 | 22 960 000 | 105 |
| Prijenos između proračunskih korisnika | 14 000 000 | 14 000 000 | 100 |
| Vlastiti prihodi | 24 000 000 | 24 000 000 | 100 |

Izdaci u financijskom planu za 2022 koji se razlikuju u odnosu na 2021. godinu prikazani su u tablici 2.

Planirani porast od 7% u kategoriji rashoda za zaposlene je dijelom već navedenog očekivanog porasta plaća u 2022. godini, ali i planiranih dodatnih zapošljavanja na projekte ( projekt MINGOR-a Kartiranje obalnih i pridnenih morskih staništa; komunikacijski strateg, posada broda). Do izmjena je došlo i u pojedinim stavkama iz kategorije usluge održavanja. Budući da se u 2021. godini nešto više sredstava potrošilo na održavanje sofisticiranih uređaja i instrumenata,očekuje se manje izdataka u toj kategoriji, a planira se više sredstava potrošiti na istraživački brod čiji se remont i dokovanje planiraju najkasnije do kraja ožujka 2022. godine.

Najveći planirani porast u odnosu na 2021. godinu je u izdacima planiranim za laboratorijsku opremu. Razlog tome je ne provedena planirana nabava dviju ronilica na daljinsko upravljanje, (ROV), meteo- oceanografska postaja, visokofrekventni oceanografski radari, svjetlosni obrnuti mikroskop s fluorescencijom, automatizirani analizator (AutoAnalyzer) za određivanje koncentracije hranjivih soli, autonomni senzori saliniteta i temperature,; Mastersizer za veličinu zrna sedimenta; punjač ploča i crveni laser za laboratorijski citometar; oprema za molekularnu metodu CARD-FISH. Tu su i troškovi za CTD sondu koja nam još nije isporučena, iako je proces javne nabave završen.

*Tablica 2. Stavke financijskog plana u kojima je došlo do promjena u odnosu na 2021. godinu*

|  |  |  |  |  |
| --- | --- | --- | --- | --- |
| **Konto** | **Opis** | **Plan za 2021.** | **Plan za 2022.** | **Indeks 2021/2022** |
| **IZDACI** |  |  |  |  |
| **31** | **Rashodi za zaposlene** | **31.000.000** | **33.000.000** | **107** |
| **3232** | **Usluge održavanja** | **3.000.000** | **3.000.000** | **100** |
| 32321 | Usl.održ.građevinskih objekata | 1.300.000 | 1.300.000 | 100 |
| 32322 | Usl.održ.opreme | 1.100.000 | 900.000 | 82 |
| 32323 | Usl.održ.prijevoznih sredstava | 600.000 | 800.000 | 133 |
| **4** | **Izdaci za nabavu imovine** | **2.800.000** | **12.800.000** | **457** |
| 4221 | Uredska oprema i namještaj | 400.000 | 400.000 | 100 |
| 4222 | Komunikacijska oprema | 0 | 0 | 0 |
| 4223 | Oprema za održavanje i zaštitu | 30.000 | 30.000 | 100 |
| 4224 | Medicinska u laboratorijska opr. | 2.000.000 | 12.000.000 | 600 |
| 4225 | Instrumenti uređaji i strojevi | 300.000 | 300.000 | 100 |
| 4227 | Uređaji i oprema za ostale namj. | 50.000 | 50.000 | 100 |
| 423 | Prijevozna sredstva | 0 |  | 0 |
| 4241 | Knjige | 20.000 | 20.000 | 100 |

U 2022. godini se kao i prethodnih godina najviši izdaci očekuju u rashodima za zaposlene, slijede ih troškovi za nabavkom imovine što u prvom redu uključuje nabavu gore navedene laboratorijske opreme, nakon čega slijede rashodi za usluge uključujući i usluge održavanja. S obzirom da je zgrada, ali i okolni skladišni prostori jako stari, mnogi su zidovi i instalacije dotrajali pa je neophodna adaptacija radnih i skladišnih prostora.

U 2021. godini ostvareni su prihodi za 5% veći od planiranih i iznosili su 60 000 000 kuna. Najveći je porast bio u kategoriji vlastitih prihoda (26%). Razlog tome su završne uplate projekata koji su pri kraju kao i novi projekti potpisani tijekom 2021. godine.

|  |  |  |  |
| --- | --- | --- | --- |
| Izvor financiranja | Plan 2021. | Rebalans plana za 2021. | indeks |
| Prihod iz proračuna | 25 960 000 | 21 960 000 | 085 |
| Prijenos između proračunskih korisnika | 12 000 000 | 14 000 000 | 117 |
| Vlastiti prihodi | 19 000 000 | 24 000 000 | 126 |

Sredstva za rad Instituta osiguravaju se iz proračunskih sredstava, prihoda od znanstvenih, istraživačkih stručnih projekata, znanstvenih i stručnih elaborata i ekspertiza, prihoda od nakladničke djelatnosti, prihoda ostvarenih na tržištu te prihoda od imovine.